Corsairs

Valitse Corsairsin aloitusvalikossa  Sail, kun haluat pelata, tai Flee, kun haluat poistua ohjelmasta.  
Pelin päävalikon vaihtoehdot ovat seuraavat 
Tutorial Sisältää neljä harjoitustehtävää, jotka selvittävät hyvin pelin toiminnot ja periaatteet. Peli kannattaa aloittaa tästä. 
New Adventure Uuteen seikkailuun käydään tästä.
Load Game Aikaisemmin tallennettu peli haetaan tästä.
Options Pelin ääniympäristöä ja vaikeusastetta säädetään tästä.
Quit Pelistä poistutaan tästä.

Kun valitset New Adventure, voit aloittaa seikkailun ranskalaisena merirosvona. Napsauta OK, kun näet ranskalaisen merirosvon ja uudelleen ja olet lukenut Ranskan kuninkaan käskynjaon. Peli käynnistyy. Näytön keskellä näet laivan, joka on hallinnassasi pelin alussa. Kun napsautat laivaa, näytön oikeaan reunaan ilmestyy ikkuna, jossa kerrotaan laivan kunnosta ja miehistöstä.
    Nyt voit lähteä purjehtimaan. Pääset matkaan, kun napsautat sitä kohtaa näytöllä, jonne haluat purjehtia. Jos haluat suunnata kaukomatkalle, sinun kannattaa käyttää näytön oikeassa reunassa olevaa karttaa. Kartalla näkyvä välkkyvä neliö kertoo laivasi sen hetkisen sijainnin. Punaiset, välkkyvät pisteet ovat vihollisaluksia, joita kohden voit myös purjehtia sotimaan. Napsauta hiiren oikealla painikkeella sitä aluetta kartalla, jonne haluat purjehtia. Kuvakulma muuttuu ja näet näytöllä uuden alueen. Napsauta jotakin uuden alueen kohtaa, niin laivasi purjehtii sitä kohden. Huomaa, että pitkä purjehdusmatka kestää aikansa etenkin, jos joudut luovimaan vastatuuleen.
     Näytön vasemmassa reunassa oleva nuoli osoittaa, mistäpäin tuuli puhaltaa. Tuulen suunta määrää myös purjehdussuunnan.
    Oikeassa alanurkassa on kolme painiketta. Vasemmanpuoleinen painike kertoo matkasi kohteen. Keskimmäisestä voi valita kaikki näytöllä näkyvät alukset, joita voit ohjata armadana. Oikeanpuoleinen painike paljastaa kaikki vastaanottamasi viestit. Lue ne tarkkaan ja noudata saamiasi määräyksiä.
    Voit lukea näytön yläreunasta oikealta, paljonko rahaa sinulla on käytettävänäsi. Alla olevat painikkeet liittyvät laivan toimintoihin. Ne osoittavat, miten laivalla voi käydä meritaisteluun, millainen sen kunto on ja mikä on aluksen varustetaso.
    Kun olet saapunut satamaan, voit korjata laivojasi näytön keskellä olevilla painikkeilla tai ostaa uusia aluksia. Lisäksi voit varustaa laivaasi paremmin, siirtää tavaroita, miehistöä ja aseita laivalta toiselle sekä käydä kauppaa.
    Merellä kohtaat vihollislaivoja, joiden kimppuun voit käydä. Siirrä hiiren osoitin sen laivan kohdalle, jonka kanssa haluat sotia, niin osoitin muuttuu tykinkuulaksi. Napsauta, kun käyt hyökkäykseen. Kun vihollisesi on heikentynyt riittävästi, voit yrittää kaapata vihollislaivan napsauttamalla sitä. Kun laivat ovat törmänneet yhteen, näet yleiskuvan kahdesta laivasta. Näet myös, miten sinipaitainen miehistösi valmistautuu siirtymään vihollislaivan kannelle. Miehiä siirretään napsauttamalla ja vetämällä hiirellä kehyksen hyökkäävän joukon ympärille. Napsauta tämän jälkeen sitä kohtaa, johon ryhmäsi on siirryttävä. Kun miehistösi tulee riittävän lähelle vihollisa, he käyvät itse taistoon.
    Tällä tavoin voit vähitellen valloittaa useita laivoja ja kaapata viholliselta kultaa ja miehistöjä.  Kun voimavarasi ovat kasvaneet riittävän suureksi, voit hyökätä eri valtioiden kaupunkeihin. Muista, ettet saa menettää taistelussa Corsair-merirosvoasi, sillä muuten häviät pelin. 
    Tallenna peli valitsemalla Esc/Save Game. Nimeä peli. Jos haluat poistua pelistä, valitse Quit Mission ja vahvista valinta napsauttamalla Yes. Valitse päävalikossa Quit ja vahvista valinta napsauttamalla Yes-painiketta.